**Ninge iarăși peste țară**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintre norii fantomatici

Început-au într-o doară

Să se-arate enigmatici

Câțiva fulgi, pe-aici, pe-afară!

Coborâți din zări de artici,

De sub mantia polară,

Luați de vânt și tare harnici

Curg grămadă peste țară.

Prin grădini, prin brazii falnici

Și-au întins hora sprințară…

Ba sunt unii chiar obraznici

Și s-au așezat pe-o nară!

Dănțuind și cam zănatici,

De vor curge până-n seară,

Cum îi știm bogați și darnici

Ne vor face plăpumioară!

Doar vreo doi sticleți frenetici

Ce s-au oploșit pe-o scară,

Rătăcesc cu ochi bezmetici

Printre fulgii ce coboară!